Source: http://docplayer.hu/29279679-A-magyar-koztarsasag-legfelsobb-birosaga-v-e-g-z-e-s-t.html
Timestamp: 2018-02-21 15:30:15
Document Index: 30520338

Matched Legal Cases: ['Bíróság ', 'bíróság ', 'Bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'Bíróság ', 'Bíróság ']

A MAGYAR KÖZTÁRSASÁG LEGFELSŐBB BÍRÓSÁGA. v é g z é s t : - PDF
Download "A MAGYAR KÖZTÁRSASÁG LEGFELSŐBB BÍRÓSÁGA. v é g z é s t :"
1 Kvk.V /2009/5.szám A MAGYAR KÖZTÁRSASÁG LEGFELSŐBB BÍRÓSÁGA A Magyar Köztársaság Legfelsőbb Bírósága a... kérelmezőnek az Országos Választási Bizottság október 30. napján kelt 424/2009. számú határozata ellen benyújtott bírósági felülvizsgálat iránti kérelme tárgyában az alulírott helyen és napon meghozta az alábbi v é g z é s t : A Legfelsőbb Bíróság az Országos Választási Bizottság október 30. napján kelt 424/2009. számú határozatát helybenhagyja. A végzés ellen további jogorvoslatnak nincs helye. I n d o k o l á s A kérelmező, mint választópolgár a Fővárosi Választási Bizottsághoz /a továbbiakban: FVB/ október 14-én kifogást terjesztett elő, amelyben előadta, hogy a honlap nem tartalmazza az FVB üléseiről készült jegyzőkönyveket, továbbá olyan szabályzatot sem, amelyből megállapítható lenne, hogy a választási bizottság iratai, adatai, döntései közül melyiket, mikor, meddig, kinek a kötelességével kell a honlapon elhelyezni, az elhelyezés időpontját hogyan kell nyilvántartani. Álláspontja szerint az információkban hiányos honlap nem felel meg a választópolgár hiteles tájékoztatásának, akadályozhatja a jogorvoslatok megalapozott előterjesztését, sérül ez által az Alkotmány 61. -a, a választási eljárásról szóló évi C. törvény /a továbbiakban: Ve./ 3. - ának d., e. pontjai, 6. -ának /1/ bekezdése, az információs szabadságról szóló évi XC. törvény /a továbbiakban: Einfo tv./ ai. Mindezek alapján kérte a FVB-ot, hogy állapítsa meg, miszerint a mulasztás sérti a választási alapelveket és a választási jogszabályokat, a Fővárosi Választási Irodát /a továbbiakban: FVI/ tiltsa el a további jogsértéstől, és rendelje el a hivatkozott dokumentumok honlapon történő nyilvánosságra hozatalát. Az FVB a október 16. napján kelt 141/2009.(X.16.)FVB számú határozatával az ügyet áttette az Országos Választási Bizottsághoz /a továbbiakban: OVB/. Indokolása szerint a kifogás részben arra irányult, hogy állapítson meg olyan jogsértést, amit maga - az FVB - követett el, a kérelmező által állított jogsértés tehát azt jelenti, hogy az FVB az ügyben érintett, felmerült a felelőssége, és így a saját ügyében nem járhat el. Az OVB Elnöke a október 22. napján kelt, VAL-911-1/2009. számú levelében tájékoztatta az OVB álláspontjáról a FVB-ot, illetve annak elnökét. A levél tartalma szerint az OVB megállapította, hogy jogszabálysértő a döntés, mert az FVB a kifogás áttételéről a Veben foglalt törvényi határidőt túllépve határozott, a Ve. szabályai szerint az áttételről nem kell határozati formában dönteni, továbbá az ügyrendjében foglaltakkal ellentétben, elvonva a bizottság elnökének hatáskörét, testületi döntést hozott. E jogszabálysértések következtében az FVB döntése érvénytelen, joghatás kiváltására alkalmatlan, amely így az OVB számára nem keletkeztetett eljárási kötelezettséget, és a kérelmező által benyújtott kifogás elbírálása továbbra is az FVB hatáskörébe tartozik.
2 Az FVB ezt követően a október 26. napján kelt 145/2009.(X.26.)FVB számú határozatával a kifogást hatáskör hiányában elutasította. Indokolásában idézte a kérelmező kifogását, a 141/2009.(X.16.)FVB számú határozatát, az OVB Elnökének tájékoztató levelét. Az FVB megállapította, hogy az FVI működteti a honlapon található külön oldalt "választás" elnevezéssel, ezzel eleget tett a Ve ának /1/ bekezdés e. pontjában meghatározottaknak. Megállapította továbbá, hogy a Ve. 6. -ának /1/ bekezdésében - a választási bizottságok tevékenységének és működésének nyilvánosságával kapcsolatban - rögzített szabályozás sem sérült, az FVB üléseinek időpontja közzétételre kerül, az ülései nyilvánosak, az iratokba bárki betekinthet, illetve arról másolatot kérhet, a határozatok közzétételre kerülnek a honlapon. Ez által hatályosulnak a Ve. 3. -ának d. és e. pontjában foglalt alapelvek is. Hivatkozott továbbá fővárosi bírósági határozatokra, amelyekben foglaltak szerint, ha a választásra irányadó jogszabály, illetőleg a választás és a választási eljárás alapelveinek sérelme nem állapítható meg, a kifogást el kell utasítani. Kifejtette továbbá, hogy a kifogásban meghatározott adatok közzétételének kötelezettségéről az Einfo tv. 6. -ának /1/ bekezdése és mellékletének II/1. pontja rendelkezik. Nincs olyan választási jogszabály, amely a választási irodák számára előírná az Einfo tv. mellékletének II/1. pontjában meghatározott adatok közzétételének kötelezettségét. Az Einfo tv. rendelkezéseinek megsértésével kapcsolatos jogorvoslati kérelem elbírálása a személyes adatok védelméről és a közérdekű adatok nyilvánosságáról szóló évi LXIII. törvény 21. -ának /1/ bekezdése alapján a bíróság jogosult, következésképpen az FVB-nek ebben az ügyben hatásköre nincs. Az FVB összességében megállapította, a kifogás nem alapos, az FVI nem sértette meg a választásra irányadó jogszabályt, illetőleg a választás és a választási eljárás alapelveit. Egyebekben az FVB megjegyezte, hogy a korábbi áttétellel kapcsolatban mérlegelési jogkörben meghozott döntése nem volt jogsértő. A fellebbezés folytán eljárt OVB a október 30-án megtartott ülésén meghozott 429/2009. számú határozatával az FVB 145/2009.(X.26.)FVB számú határozatának rendelkező részét akként változtatta meg, hogy a kifogást elutasította. Indokolása szerint az FVB 145/2009.(X.26.)FVB számú határozatának az érdemi felülvizsgálata során megállapította, hogy sem az FVB, sem pedig az FVI joggyakorlata nem sértette a Ve. rendelkezéseit, a törvényben foglalt nyilvánosság követelményének a választási szervek eleget tesznek. Az FVB helytállóan állapította meg, hogy az FVI a honlap "választás" külön oldal működtetésével, és az ott található adattartalommal eleget tesz a Veben szabályozott nyilvánosság követelménynek, hogy az Einfo tv-ben foglalt kötelezettségek elmulasztása elleni jogorvoslati kérelmek elbírálása nem tartozik a választási bizottságok hatáskörébe. Az OVB megállapította, hogy az FVB a kifogásban foglaltakat érdemben vizsgálta, és cáfolta, ezért határozatának rendelkező részében az érdemi vizsgálat nélküli hatáskör hiányára utaló elutasítás nem volt helytálló. Rögzítette az OVB, hogy a fellebbezésnek az OVB eljárási cselekményeivel kapcsolatos megállapításait nem vizsgálta, mert a fellebbezés az elsőfokú határozat ellen igénybe vehető jogorvoslat, nem pedig a másodfokú szerv eljárási cselekményeivel szemben igénybe vehető jogorvoslati eszköz.
3 Az OVB az elsőfokú határozat indokolásának azon részével kapcsolatban, miszerint az FVB 141/2009.(X.16.)FVB számú határozata jogszerű volt, megállapította, hogy a Ve ának /3/ és /4/ bekezdései, amelyek az áttétel szabályait tartalmazzák, kifejezetten rendelkeznek arról, hogyha a bizottság, illetve annak elnöke az ügyet nem teszi át más választási bizottsághoz, az ügyben köteles eljárni. E szabály értelmében az FVB nem volt jogosult az ügyet az OVB-hez áttenni, továbbá az OVB álláspontja szerint áttétel elmulasztása esetén akkor is köteles eljárni, ha egyébként nem lenne hatásköre. Miután pedig az OVB nem tekintette határozatnak az áttételt elrendelő intézkedést, levélben fejtette ki erre vonatkozó álláspontját. A kérelmező felülvizsgálati kérelme 1. pontjában a Legfelsőbb Bíróságtól az OVB határozatának megváltoztatását és az FVB 145/2009.(X.26.)FVB számú határozata megváltoztatása tekintetében a kifogás elutasításának mellőzését kérte, továbbá azt, hogy az FVB 145/2009.(X.26.)FVB számú határozatának kiegészítése mellett - állapítsa meg, hogy az OVB elnökének a VAL-911/1/2009. számú levele jogszabálysértő, és az FVB döntéshozatalának, mint joghatásnak a kezdeményezésére és kiváltására nem alkalmas, - állapítsa meg, hogy az OVB a fellebbezőnek a 141/2009.(X.16.)FVB számú határozata ellen október 16-án előterjesztett fellebbezését jogsértő módon határozattal a mai napig nem bírálta el, amely fellebbezés elbírálására az OVB-nek hatásköre jelenleg is fennáll, - állapítsa meg, hogy jogszabálysértő az OVB-nek az az eljárása, hogy a kérelmező által a 141/2009.(X.16.)FVB számú határozata ellen előterjesztett fellebbezést oly módon intézte el, miszerint a fellebbezést az OVB elnöke a VAL-911/1/2009. számú tájékoztató átiratával az FVB-hez visszatette, állapítsa meg, hogy ezzel az OVB elnöke megsértette a Ve ának /5/ bekezdését, és a Ve. 3. d. és e. pontjában foglalt alapelveket, - állapítsa meg, hogy az OVB jogellenes mulasztást követett el, amikor testületi ülésen határozattal nem bírálta el: a./ a október 16-án az FVB 141/2009.(X.16.)FVB számú határozat ellen előterjesztett fellebbezését, továbbá b./ a fellebbezés három napos határidőben történő elbírálásának hiányát kifogásoló október 20-án előterjesztett kifogást, - mellőzze az OVB 424/2004.(X.30.) számú határozatának indokolásából a harmadik oldal harmadik rész utolsó két bekezdésében foglalt szövegrészt. A kérelmező felülvizsgálati kérelme 2., 3., 4. pontjaiban részletesen ismertette a kérelem előterjesztését megelőző eljárást, az 5/a.-d/. pontokban pedig meghatározta az OVB 424/2009. számú határozatának álláspontja szerinti jogsértő voltát. Kifejtette, miszerint az OVB határozata nem tartalmazza, hogy a kérelmező által az FVB-hez benyújtott kifogás elutasítására érdemben miért került sor, és miért változtatta meg az FVB határozatát. Az OVB nem tett eleget a Ve. 29/A. -ában foglalt tényállás megállapítási kötelezettségének, a Ve. 29/B. /2/ bekezdés d. és e. pontja szerint a határozatát nem indokolta meg. Téves, és a Ve. 29/B. -ának /1/ bekezdésében foglaltakkal ellentétes az OVB azon álláspontja, hogy az elsőfokon eljáró választási szerv határozata elleni fellebbezés tárgyában nem kell határozatot
4 hoznia, és mivel a FVB 141/2009.(X.16.)FVB számú határozata elleni fellebbezést nem bírálta el, a FVB 145/2009.(X.26.)FVB számú határozatát eredményező "ún." megismételt eljárásnak nem volt törvényes jogalapja. Téves az OVB-nek a Ve ának /3/-/4/ bekezdéseire vonatkozó álláspontja, az OVB-nek ugyanis a fellebbezés elbírálása során nem a Ve. kifogásra, hanem a fellebbezésre vonatkozó szabályait kellett volna alkalmaznia. Az OVB súlyos jogszabálysértést követett el akkor, amikor az FVB 141/2009.(X.16.)FVB számú határozata elleni fellebbezést a törvényes három napon belül nem bírálta el. A Legfelsőbb Bíróság a kérelmező számára biztosította a szóbeli nyilatkozattétel lehetőségét, amelynek során a kérelmező fenntartotta jogi álláspontját. A kérelmező bírósági felülvizsgálat iránti kérelme nem alapos. A kérelmező szerint [5/a. pont] az OVB 424/2009. számú határozata nem tartalmazza, hogy a kifogás elutasítására érdemben miért került sor, és miért változtatta meg a FVB 145/2009.(X.26.)FVB számú határozatát. A Legfelsőbb Bíróság megállapította, hogy az OVB határozata kifejezetten tartalmazza, miszerint az FVB "érdemben vizsgálta és cáfolta" a kifogást, amely alapján, figyelemmel a fellebbezésre, az OVB érdemben vizsgálta a FVB 145/2009.(X.26.)FVB számú határozatát és a fellebbezést. Az FVB érdemi vizsgálata képezte az OVB megváltoztató rendelkezését, amelyet az OVB határozata szintén tartalmaz. A Legfelsőbb Bíróság álláspontja szerint az OVB a Ve. 29/A. -ának, 29/B. /2/ bekezdés d. és e. pontjainak megsértése nélkül eljárva döntött arról, hogy az FVB a kifogást helytállóan utasította el, amely döntést a kérelmező nem cáfolta meg. A felülvizsgálati kérelem 5/a. pontja mindezek alapján nem alapos. A kérelem 5/b-d. pontjai vonatkozásában a Legfelsőbb Bíróság rögzíti, hogy a kérelmező kifogása alapján indult ügyben a FVB két [141/2009.(X.16.)FVB és 145/2009.(X.26.)FVB számú] határozatot hozott, a kérelmező mindkét elsőfokú határozattal szemben fellebbezést terjesztett elő, az OVB az általa meghozott egy határozatban a 145/2009.(X.26.)FVB számú elsőfokú határozatot és az ellene előterjesztett fellebbezést bírálta el. Az FVB 141/2009.(X.16.)FVB számú határozatát és az ellene előterjesztett fellebbezést az OVB határozatban nem bírálta el. A Ve. X. fejezetében szabályozott a jogorvoslati eljárás, közötte a bírósági felülvizsgálat is. A Ve ának /1/ bekezdése konkrétan meghatározza azokat a határozatokat, amelyek bíróság általi felülvizsgálata kérhető, így a választási bizottság másodfokú határozata, továbbá az Országos Választási Bizottság határozata ellen bármely választópolgár, jelölt, jelölő szervezet, illetőleg az ügyben érintett jogi személy bírósági felülvizsgálat iránti kérelmet nyújthat be. A Ve ának /7/ bekezdése szerint a bíróság a megtámadott határozatot: a/ helybenhagyja, vagy b/ megváltoztatja. A választási ügy tényállása és a Ve. idézett 82. -ának /1/ bekezdése, 84. -ának /7/ bekezdése alapján a Legfelsőbb Bíróság megállapította, hogy a jelen nemperes eljárásnak törvényes lehetőség hiányában nem tárgya az FVB 141/2009.(X.16.)FVB számú elsőfokú határozatának, az ellene előterjesztett fellebbezésnek a felülvizsgálata, mivel az FVB határozata nem másodfokú határozat, és az OVB határozatban a fellebbezést nem bírálta el.
5 A Ve. azon szabályozása értelmében pedig, hogy a bíróság a megtámadott határozatról rendelkezik /helybenhagyja vagy megváltoztatja/, a felperesnek az elsőfokú határozat "kiegészítése mellett" a megállapításra irányuló kérelmei teljesítésének sincsen jogszabályi alapja. A kért megállapítások a bírósági felülvizsgálat iránti kérelemmel nem támadható 141/2009.(X.16.)FVB számú elsőfokú határozat meghozatalának, az ellene előterjesztett fellebbezés el nem bírálásának, az OVB határozathozatala elmaradásának körülményeire, az OVB és elnöke eljárásának minősítésére vonatkoznak. E megállapításra irányuló kérelmek nem konkrét, és a bíróság által felülvizsgálható határozat megváltoztatásának törvényes kérelmei, ezért nem vonatkoznak rájuk a Ve. idézett 82. -ának /1/, és 84. -ának /7/ bekezdései. A felperesnek a Ve ának /1/ bekezdése alapján benyújtott kifogását a FVB a 145/2009.(X.26.)FVB számú határozatával elbírálta, a határozat ellen a kérelmező által, a Ve ának /1/-/2/ bekezdései alkalmazásával előterjesztett fellebbezés alapján az OVB a Ve ának /1/ bekezdésében megállapított hatáskörében eljárva meghozta a 424/2009. számú határozatát, amely határozat bíróság általi felülvizsgálatának a Legfelsőbb Bíróság álláspontja szerint a Ve ai alapján eljárási jogi akadálya nincsen, a kérelmező felülvizsgálati kérelmében megjelölt, az FVB bíróság által felül nem vizsgálható 141/2009.(X.16.)FVB számú határozatához kapcsolódó mulasztások az OVB 424/2009. számú határozatának bíróság általi felülvizsgálhatóságát nem befolyásolták. A Ve ának /3/ bekezdése egyértelmű szabályozást tartalmaz arra vonatkozóan, hogy a választási bizottság az ügyet - legkésőbb a beérkezését követő napon - az annak elbírálására jogosult választási bizottsághoz jogosult áttenni. Áttétel hiányában pedig a választási bizottság köteles eljárni. Az OVB-nek e jogszabályi rendelkezésre vonatkozó értelmezése mellőzését a Legfelsőbb Bíróság nem tartotta indokoltnak. Mindezek folytán a Legfelsőbb Bíróság az OVB 424/2009. számú határozatát a Ve ának /7/ bekezdés a. pontja alapján helybenhagyta. A végzés elleni további jogorvoslat lehetőségét a Ve ának /10/ bekezdése zárja ki. Budapest, november 5. Dr. Lomnici Zoltán sk. tanácselnök, Dr. Kurucz Krisztina sk. előadó bíró, Dr. Kárpáti Magdolna sk. bíró